ระเบียบคณะกรรมการร่วมตามกฎหมายว่าด้วยการบริหารจัดการการทำงานของคนต่างด้าวว่าด้วยหลักเกณฑ์วิธีการ และเงื่อนไขการเปรียบเทียบปรับคนต่างด้าวที่ทำงานโดยไม่มีใบอนุญาตทำงานหรือทำงานนอกเหนือจากที่มีสิทธิจะทำได้พ.ศ. ๒๕๖๑ โดยที่สมควรกำหนดหลักเกณฑ์วิธีการ และเงื่อนไขในการเปรียบเทียบปรับคนต่างด้าวซึ่งถูกกล่าวหาว่าทำงานโดยไม่มีใบอนุญาตทำงานหรือทำงานนอกเหนือจากสิทธิที่จะทำได้อาศัยอำนาจตามความในมาตรา๑๐๑ วรรคสาม แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐ซึ่งแก้ไขเพิ่มเติมโดยพระราชกำหนดการบริหารจัดการการทำงานของคนต่างด้าว (ฉบับที่๒) พ.ศ. ๒๕๖๑คณะกรรมการร่วมตามกฎหมายว่าด้วยการบริหารจัดการการทำงานของคนต่างด้าวจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการร่วมตามกฎหมายว่าด้วยการบริหารจัดการการทำงานของคนต่างด้าวว่าด้วยหลักเกณฑ์ วิธีการและเงื่อนไขการเปรียบเทียบปรับคนต่างด้าวที่ทำงานโดยไม่มีใบอนุญาตทำงานหรือทำงานนอกเหนือจากที่มีสิทธิจะทำได้พ.ศ. ๒๕๖๑ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในกรณีที่คนต่างด้าวทำงานโดยไม่มีใบอนุญาตทำงานหรือทำงานนอกเหนือจากที่มีสิทธิจะทำได้อันเป็นความผิดกรรมเดียวและผิดเฉพาะบทบัญญัติตามมาตรา ๘ ซึ่งกำหนดโทษไว้ตามมาตรา ๑๐๑แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐แก้ไขเพิ่มเติมโดยพระราชกำหนดการบริหารจัดการการทำงานของคนต่างด้าว(ฉบับที่ ๒) พ.ศ. ๒๕๖๑ มาตรา ๘ และมาตรา ๔๕ ให้พนักงานสอบสวนเปรียบเทียบปรับเป็นเงินจำนวนห้าพันบาทหากคนต่างด้าวนั้นยินยอมเดินทางกลับออกไปนอกราชอาณาจักรข้อ๔ คนต่างด้าวตามข้อ ๓ให้กำหนดอัตราค่าปรับที่เปรียบเทียบตามพฤติการณ์ดังนี้(๑)ถ้าพนักงานสอบสวนพบว่าคนต่างด้าวเคยกระทำความผิดตามมาตรา ๘ แห่งพระราชกำหนดดังกล่าวมาก่อนและมากระทำความผิดซ้ำอีกเมื่อพ้นสองปีนับแต่วันที่ได้รับการเปรียบเทียบปรับหรือได้รับโทษในความผิดครั้งก่อนให้เปรียบเทียบปรับเป็นเงินจำนวนสองหมื่นบาท(๒)ถ้าพนักงานสอบสวนพบว่าคนต่างด้าวเคยกระทำความผิดตามมาตรา ๘แห่งพระราชกำหนดดังกล่าวมาก่อนและมากระทำความผิดซ้ำอีกเมื่อยังไม่พ้นสองปีนับแต่วันที่ได้รับการเปรียบเทียบปรับหรือได้รับโทษในความผิดครั้งก่อนให้เปรียบเทียบปรับเป็นเงินจำนวนสามหมื่นบาท(๓)ถ้าพนักงานสอบสวนพบว่าคนต่างด้าวเคยกระทำความผิดซ้ำตาม (๑) หรือ (๒)และมากระทำความผิดซ้ำเป็นครั้งที่สามขึ้นไปให้เปรียบเทียบปรับเพิ่มจากอัตราโทษปรับตามที่กำหนดไว้ใน (๑) หรือ (๒) แล้วแต่กรณีอีกจำนวนครั้งละหนึ่งหมื่นบาท แต่เมื่อรวมกันแล้วต้องไม่เกินห้าหมื่นบาท(๔) ถ้าพนักงานสอบสวนเห็นว่าคนต่างด้าวซึ่งถูกกล่าวหามีเจตนาและมีพฤติการณ์ที่ทำให้เกิดความเสียหายแก่ประเทศหรือทำงานอันมีลักษณะเป็นการแย่งงานหรือแย่งอาชีพของคนไทย หรือทำงานที่กำหนดห้ามมิให้คนต่างด้าวทำตามมาตรา ๗ แห่งพระราชกำหนดดังกล่าว ให้เปรียบเทียบปรับเป็นเงินจำนวนสามหมื่นบาทข้อ๕ การเปรียบเทียบปรับตามข้อ ๔ (๔)ให้พนักงานสอบสวนเสนอความเห็นต่อหัวหน้าพนักงานสอบสวนเป็นผู้พิจารณาเปรียบเทียบปรับข้อ๖ เมื่อพนักงานสอบสวนหรือหัวหน้าพนักงานสอบสวนเปรียบเทียบปรับและคนต่างด้าวได้ชำระค่าปรับแล้ว ให้ส่งตัวคนต่างด้าวนั้นไปยังพนักงานเจ้าหน้าที่ตรวจคนเข้าเมืองเพื่อส่งคนต่างด้าวกลับออกไปนอกราชอาณาจักร แล้วให้แจ้งกรมการจัดหางานทราบโดยอย่างน้อยต้องระบุชื่อ สัญชาติ เลขที่หนังสือเดินทางหรือเอกสารใช้แทนหนังสือเดินทางหรือเลขประจำตัวบุคคลซึ่งไม่มีสัญชาติไทย เท่าที่จะกระทำได้โดยแจ้งไปยังหน่วยงานดังนี้(๑) ในกรุงเทพมหานคร ให้แจ้งไปยังกองนิติการ กรมการจัดหางานหรือสำนักงานจัดหางานกรุงเทพมหานครพื้นที่ที่ตั้งอยู่ในเขตรับผิดชอบของสถานีตำรวจนครบาลที่เปรียบเทียบปรับ(๒) ในจังหวัดอื่น ให้แจ้งไปยังสำนักงานจัดหางานจังหวัดประกาศณ วันที่ ๑๕ มิถุนายน พ.ศ. 256๑ศิระบุญภินนท์อัยการผู้เชี่ยวชาญพิเศษผู้แทนสำนักงานอัยการสูงสุดประธานกรรมการพลตำรวจตรีอดุลย์ รัตนภิรมย์ผู้บังคับการกองกฎหมายสำนักงานกฎหมายและคดีผู้แทนสำนักงานตำรวจแห่งชาติกรรมการสันตินันตสุวรรณผู้อำนวยการกองนิติการผู้แทนกรมการจัดหางานกรรมการและเลขานุการปุณิกา/จัดทำ๒๙ตุลาคม ๒๕๖๑นุสรา/ตรวจ๑พฤศจิกายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๔๗ ง/หน้า ๗/๒๕ มิถุนายน ๒๕๖๑